Source: https://hudo.com/si/2019/05/30/na-wikileaksu-izrazili-zaskrbljenost-zaradi-assangeovega-zdravja/
Timestamp: 2020-01-18 20:36:09+00:00

Document:
Na Wikileaksu izrazili zaskrbljenost zaradi Assangeovega zdravja - Hudo Slovenija
Potem ko je njegov odvetnik westminstrskemu sodišču sporočil, da je zdravstveno stanje 47-letnika slabo, je to zaslišanje v okviru obravnave zahteve za izročitev ZDA preložilo na 12. junij. Glavna sodnica Emma Arbuthnot je ob tem dejala, da Assange ni dobro, navaja francoska tiskovna agencija AFP.
Prihodnje zaslišanje bi lahko potekalo v zaporu Belmarsh, kjer ustanovitelj Wikileaksa prestaja skoraj enoletno zaporno kazen, ker je kršil določila pogojnega izpusta. Leta 2012 je bil namreč po aretaciji zaradi obtožb posilstva na Švedskem izpuščen na prostost, a se je potem izognil odločanju o izročitvi s pobegom na ekvadorsko veleposlaništvo v Londonu. “Vsem bo bolj ustrezalo, če bo tam,” je sodnica dejala glede zaslišanja v zaporu.
Z Wikileaksa so že v sredo sporočili, da so “zelo zaskrbljeni” zaradi Assangeovega zdravstvenega stanja. “V sedmih tednih v Belmarshu se je njegovo zdravje še naprej slabšalo, poleg tega pa je močno shujšal,” so dodali. “Odločitev vodstva zapora, da ga premestijo v zaporniško bolnišnico, govori sama zase,” so še navedli.
Danes se je sicer pred sodiščem v Londonu zbralo tudi okoli 30 podpornikov 47-letnega Avstralca, ki so vzklikali “hočemo pravico” in “nehajte ubijati Assangea”.
Ustanovitelja Wikileaksa so v okviru obravnave ameriške zahteve za njegovo izročitev prvič zaslišali v začetku maja. Tedaj je povedal, da nasprotuje svoji izročitvi ZDA.
ZDA so ga sprva obtožile zgolj zarote z ameriško žvižgačko Chelsea Manning pri vlomu v računalnike ameriške vlade. Kasneje pa so obtožnico razširili še za 17 točk, med drugim so ga obtožili vohunstva, ker je objavil zaupne dokumente Pentagona in State Departmenta. Če bo obtožen v vseh 18 točkah, bi ga lahko obsodili na 175 let zapora.
Medtem je tudi švedsko tožilstvo znova uvedlo preliminarno preiskavo proti Assangeu zaradi domnevnega posilstva. Avstralec se je leta 2012 na ekvadorsko veleposlaništvo v Veliki Britaniji zatekel ravno v izogib izročitvi Švedski, kjer so ga preiskovali zaradi obtožb posilstva. Ekvadorske oblasti so ga 11. aprila predale britanskim oblastem.
izročitev Julian Assange sodišče wikileaks zaslišanje zdravje
izročitev, Julian Assange, sodišče, wikileaks, zaslišanje, zdravje
Aktualno 16. Jan 2020
Sodišče Damijana Jankovića spoznalo za krivega kaznivih dejanj davčne zatajitve, ponarejanja listin in pomoči pri ponarejanju listin pri poslih s stanovanji
Okrožno sodišče v Ljubljani je Ivana Mikulina, Boštjana Stamejčiča in Damijana Jankovića spoznalo krive kaznivih dejanj davčne zatajitve, ponarejanja listin in pomoči pri ponarejanju listin pri poslih s stanovanji. Nekdanjima vodilnima v Bazi Dante Mikulinu in Stamejčiču je prisodilo pogojno zaporno in denarno kazen, Jankoviću pa denarno kazen.
Aktualno 14. Jan 2020
Tovšakova znova prešibka za obisk sodišča
Na ljubljanskem okrožnem sodišču bi se moral danes nadaljevati predobravnavni narok v sojenju nekdanjima bančnikoma Hypo banke Andreju Oblaku in Božidarju Španu ter nekdanji predsednici uprave Vegrada Hildi Tovšak in njeni tedanji desni roki Mateju Košiču. Sodišče je pričakovalo še Tovšakovo, ki pa je zaradi zdravstvenih težav znova ni bilo.
Borisu Kobalu za plagiatorstvo 15 mesecev pogojne zaporne kazni
Sodnica celjskega okrajnega sodišča je danes igralca in režiserja Borisa Kobala, ki ga je doletela obtožba o plagiatu komedije Profesionalci espe, obsodila na 15 mesecev pogojne zaporne kazni s preizkusno dobo treh let. Kobal, ki dejanje obžaluje, je s tožilstvom že novembra lani podpisal sporazum o priznanju krivde.
Aktualno 7. Jan 2020
Ljubljansko okrajno sodišče pritrdilo AVK glede zasega Mercatorjevih delnic
Ljubljansko okrajno sodišče je potrdilo odločitev Agencije za varstvo konkurence (AVK) o začasnem zasegu delnic Mercatorja, s čimer je sklep agencije postal pravnomočen. Pritožbo Agrokorja je kot neutemeljeno zavrnilo, kar v hrvaškem koncernu obžalujejo in napovedujejo uporabo vseh pravnih sredstev za razveljavitev zasega delnic.
Tudi ustavno sodišče zavrnilo pritožbo Bavčarja
Ustavno sodišče ni sprejelo v obravnavo ustavne pritožbe nekdanjega predsednika uprave Istrabenza Igorja Bavčarja na obsodilno sodbo ljubljanskega okrožnega sodišča in odločitev višjega in vrhovnega sodišča, ki sta jo potrdili. Poleg tega je ustavno sodišče zavrnilo njegovo pobudo za začetek postopka za oceno ustavnosti zakona o kazenskem postopku.
Aktualno 6. Jan 2020
Nekdanjim vodilnim v Hypu sodišče prisodilo med šest in osem let zapornih kazni
Senat ljubljanskega okrožnega sodišča je nekdanje vodilne v finančni skupini Hypo Alpe Adria Antona Romiha, Božidarja Špana, Andreja Potočnika in Andreja Oblaka za kazniva dejanja zlorabe položaja in pranja denarja obsodilo na večletne zaporne kazni, dolge med šest in osem let, in vsakemu naložilo plačilo okrog 35.000 evrov denarne kazni.
Britanski princ Harry in njegova Meghan sta ostala brez kaljevih nazivov “vaša visokost”. Novico o dogovou s kraljico sta pravkar objavila na svojem instagram profilu.
Federica Brignone vodi po prvi vožnji veleslaloma, najboljša Slovenka Hrovatova sedma
Italijanka Federica Brignone vodi po prvi vožnji veleslaloma za svetovni pokal v Sestrieru. Druga je Slovakinja Petra Vlhova (+0,17), tretja pa Nemka Viktoria Rebensburg (+0,36). Najboljša Slovenka Meta Hrovat je sedma (+0,74), Tina Robnik 16. (+1,76), Ana Bucik pa 27. (+2,38).

References: sodišče 

Sodišče 
 sodišče 
 Sodišče 
 sodišče 
 sodišče 
 sodišče 
 sodišče 
 sodišče 
 sodišče